234 



enkelt dogmatisk Digression (Philipp. 2, 5 ff.), der ikke var efter 

 Kritikerens Smag, berettiget til at frakjende Paulus det.' 



Medens de Baurske Tvivl og Angreb paa Brevene til Thes- 

 salonicenserne, Ephesierne, Kolossenserne, Philemon, Philippen- 

 serne, med Undtagelse af Ephesierbrevet, ingen Indgang have 

 fundet uden hos hans nærmere Disciple, forholder det sig an- 

 derledes med de saakaldte Pastoralbreve, om hvis Authentie 

 endog saadanne Theologer ere uenige, som ellers staae hinan- 

 den nærmest i Betragtningen af det N. T.s Kanon. Om de tid- 

 ligere Forhandlinger angaaende disse Breve henviser jeg til 

 min Artikel i Theol Tidsskrift 5ts B. 2det H. S. 41-145. 



De Grunde, som ere blevne udledede fra disse Breves Lære- 

 Indhold og sproglige Characteer imod deres paulinske Ægthed, 

 og som i nyeste Tid bleve gjentagne af Baur y Schwegler, Kost- 

 lin (Joh. Lehrb. 378 ff.) o. A. , ere paany blevne prøvede fra 

 forskjellige Sider og endog af ellers skeptiske Kritikere ikke 

 fundne i og for sig afgjørende nok til at henvise disse Breve 

 til det andet christelige Aarhundrede. Men ikke destomindre 

 lægger disse Breves eiendommelige og for de øvrige paulinske 

 Skrifter meer eller mindre afvigende Charakteer i Forbindelse 

 med Vanskeligheden af at skaffe dem en passende Plads inden 

 den os bekjendte Kreds af Pauli Livsbegivenheder Hindringer i 

 Veien for at anerkjende deres paulinske Authentie med samme 

 Sikkerhed som de uomtvistet ægte. Guericke (Gesammtgesch. 

 S. 364 ff.) sætter alle tre Breves Affattelse til Tiden efter det 

 første romerske Fangenskab. Ved denne Antagelse afkræftes 

 ikke blot mange andre Indvendinger, men ogsaa de, der hentes 

 fra Antydninger i disse Breve, som ikke let ville føie sig i den 

 Deel af Pauli Levnet, som er os bekjendt fra Apostlens Breve 

 og fra Ap. G. Men den hele Antagelse om, at Paulus er bleven 

 løsladt fra det romerske Fangenskab, med hvilket Ap. G. slutter 

 sin Beretning, støtter sig paa saa skrøbelige Grunde, at de ikke 

 vilde finde nogen Slags Opmærksomhed, dersom ikke derved 

 løstes væsentlige Indvendinger imod Pastoralbrevenes Ægthed. 



